VAIO korisnički priručnik

Zadatak

# Priključivanje/isključivanje replikatora porta

Vaš VAIO računar možete priključiti na replikator porta (nije isporučen).

## Priključivanje replikatora porta

1. Isključite vaš VAIO računar i ave periferne uređaje povezane na vaš računar i isključite uređaje iz računara.

Nagoveštaj

- Isključite adapter za naizmeničnu struju i kablove povezane na port monitora i HDMI izlazni port na vašem VAIO računaru. Vaš VAIO računar ne možete priključiti na replikator porta kada su ovi kablovi povezani.

1. Priključite replikator porta na izvor napajanja naizmeničnom strujom.

Priključite jedan kraj kabla za napajanje (1) u adapter za naizmeničnu struju (2) a drugi kraj u utičnicu za naizmeničnu struju (3).
Zatim, priključite kabl iz adaptera za naizmeničnu struju na DC IN port (4) na replikatoru porta.
Svetlo indikatora DC IN se uključuje.

1. Skinite poklopac konektora replikatora porta sa donje strane vašeg VAIO računara.

Napomena

- Skidanje poklopca konektora replikatora porta može biti teško. Vodite računa da ne oštetite vaš VAIO računar ili poklopac primenom većeg pritiska prilikom skidanja poklopca. Obavezno sačuvajte skinuti poklopac radi naknadne upotrebe.

1. Poravnajte donje uglove na poleđini vašeg VAIO računara sa vođicama na replikatoru porta.

Nagoveštaj

- Kada je proširena baterija (nije isporučena) pričvršćena na vaš VAIO računar:
  Gurnite jezičak u smeru strelice (1) da biste podigli konektor (2) na replikatoru porta. Uverite se da je jezičak postavljen u krajnji položaj pri priključivanju replikatora porta.

- Kada proširena baterija nije pričvršćena na vaš VAIO računar:
  Priključivanjem računara dok je konektor u podignutom položaju može se oštetiti konektor. Obavezno gurnite jezičak u smeru suprotnom od smera strelice da biste spustili konektor.

1. Pažljivo spustite vaš VAIO računar i gurnite površinu označenu strelicama tako da računar „klikne“ na mesto.

Ne gurajte vaš VAIO računar na replikator porta na silu i ne primenjujte silu na sam računar, jer to može uzrokovati oštećenje ili kvar kako računara, tako i replikatora porta.
Napomena

- Obavezno koristite predviđeni adapter za naizmeničnu struju za povezivanje replikatora porta na izvor napajanja naizmeničnom strujom.

- Obavezno isključite vaš VAIO računar pre nego što ga priključite na replikator porta.

- Ne pomerajte vaš VAIO računar dok je računar priključen na replikator porta, jer se može odvojiti od replikatora porta i uzrokovati povrede ili oštećenje kako replikatora porta, tako i računara.

## Pravljenje rezervne kopije vašeg VAIO računara

Možete napraviti rezervnu kopiju vaših podataka na ugrađenom uređaju za skladištenje na replikatoru porta.
Da biste napravili rezervnu kopiju podataka pratite uputstva na ekranu koja se pojavljuju kada priključite vaš VAIO računar na replikator porta. Izaberite ugrađeni uređaj za skladištenje na replikatoru porta kada se od vas zatraži da izaberete lokaciju za snimanje podataka za kopiranje.
Nagoveštaj

- Potrebno je da obavite početno podešavanje pri pravljenju prve rezervne kopije podataka na replikatoru porta. Pratite uputstva na ekranu da biste obavili početno podešavanje.

Napomena

- Ne isključujte vaš VAIO računar sa replikatora porta tokom rezervnog kopiranja.

- Kada u prozoru Podešavanje rezervne kopije (Set up backup) postavite raspored za pravljenje rezervne kopije vaših podataka, automatski će se napraviti rezervna kopija vaših podataka. Ako vaš VAIO računar isključite sa replikatora porta u vreme planiranog pravljenja rezervne kopije, vaši podaci se mogu oštetiti. Da biste sprečili oštećenje podataka uzrokovano isključivanjem replikatora porta bez zapažanja pozadinskog pravljenja rezervne kopije, promenite ili otkažite raspored rezervnog kopiranja.

## Isključivanje replikatora porta

1. Isključite vaš VAIO računar i sve periferne uređaje.

1. Podignite vaš VAIO računar i udaljite ga od replikator porta.

1. Stavite poklopac konektora replikatora porta na donju stranu vašeg VAIO računara.

Napomena

- Da biste sprečili gubitak nesačuvanih podataka, obavezno isključite vaš VAIO računar pre nego što ga isključite sa replikatora porta.

Srodne teme
Delovi i kontrole replikatora porta