VAIO korisnički priručnik

Najčešća pitanja

#### Šta da radim ako ne mogu da štampam dokument?

- Uverite se da su postavke štampača pravilno konfigurisane.
  Za informacije o postavkama štampača, pogledajte uputstvo koje ste dobili uz štampač.

- Uverite se da je štampač uključen.
  Za više informacija pogledajte uputstvo koje ste dobili uz štampač.

- Uverite se da su veze između kabla za napajanje štampača i adaptera za naizmeničnu struju i između adaptera za naizmeničnu struju i utičnice za naizmeničnu struju bezbedno postavljene.

- Uverite se da je instaliran odgovarajući upravljački program za štampač.
  Kada povezujete novi štampač, prvo morate da podesite upravljački program za štampač.
  Za informacije o načinu podešavanja upravljačkog programa za štampač pogledajte uputstvo koje ste dobili uz štampač ili posetite veb lokaciju proizvođača.

- Uverite se da je status štampača „na mreži“ ili „spreman“.
  Zatim, uverite se da su postavke računara pravilno konfigurisane prema instrukcijama u uputstvu koje ste dobili uz štampač.

- Uverite se da je štampač postavljen na Postavi kao podrazumevani štampač (Set as Default Printer).
  Za više informacija pogledajte Windows pomoć i podrška (Windows Help and Support). [Detalji]

- Uverite se da je štampač kompatibilan sa sistemom Windows koji je instaliran na vašem VAIO računaru.

- Uverite se da je štampač povezan na vašu mrežu (LAN).
  Ako je štampač direktno povezan na mrežu (LAN), uverite se da su usmerivač (ruter) ili čvorište uključeni.
  Ako je štampač povezan na server za štampač, uverite se da na serveru na štampač nije prikazana poruka greške.

- Uverite se da aplikacija pravilno radi.
  Aplikacija ne mora podržavati format vašeg dokumenta. U tom slučaju, vaš dokument se neće pravilno odštampati.
  Obratite se izdavaču aplikacije ili proizvođaču štampača.

- Uverite se da je izabran odgovarajući port štampača.
  Za više informacija o postavkama porta štampača pogledajte uputstvo koje ste dobili uz štampač ili se obratite proizvođaču.