VAIO korisnički priručnik

Zadatak

# Pravljenje rezervne kopije podataka kada nije moguće pokrenuti Windows

Ako ne možete da pokrenete Windows, napravite rezervne kopije podataka pomoću aplikacije VAIO Care (Rescue Mode) : Recover or maintain your system.

## Spasavanje vaših podataka

1. Pritisnite dugme ASSIST dok je vaš VAIO računar isključen.

Pojavljuje se ekran VAIO Care Rescue Mode.

1. Izaberite Recover or maintain your system.

Pratite uputstva na ekranu dok se ne pojavi ekran Izbor opcije (Choose an option).

1. Izaberite Reši probleme (Troubleshoot) i Recovery and maintenance.

Pratite uputstva na ekranu dok se ne pojavi ekran VAIO Care (Rescue Mode) : Recover or maintain your system.
Nagoveštaj

- Ako se pojavi prozor za izbor jezika prikaza, izaberite željeni jezik, a zatim U redu (OK).

1. Izaberite Tools i Rescue Data.

1. Pratite uputstva na ekranu.

Nagoveštaj

- Umesto toga, možete pokrenuti VAIO Care (Rescue Mode) : Recover or maintain your system sa medijuma za spasavanje. [Detalji]

- Preporučuje se da izaberete spoljni čvrsti disk kao lokaciju za čuvanje spasenih dokumenata ako izaberete opciju Custom rescue.

## Napomene o korišćenju VAIO Care (Rescue Mode) : Recover or maintain your system

- Spasenim datotekama rukujte pažljivo da biste ih zaštitili od neovlašćenog pristupa.

- Onemogućite Windows funkciju šifrovanja čvrstog diska pre korišćenja aplikacije VAIO Care (Rescue Mode) : Recover or maintain your system za pravljenje rezervne kopije i vraćanje u prethodno stanje.
  Međutim, spasenim datotekama koje nisu šifrovane na ugrađenom uređaju za skladištenje neovlašćeni korisnici mogu lako pristupiti pomoću medijuma za spasavanje i ove aplikacije. Prema tome, nakon korišćenja aplikacije, obavezno postavite lozinku za uključivanje ili lozinku čvrstog diska, omogućite Windows funkciju šifrovanja čvrstog diska i čuvajte medijum za spasavanje na bezbednom mestu da biste spasene datoteke zaštitili od neovlašćenog pristupa.

- Da biste vratili podatke zaštićene autorskim pravima, kao što su muzičke datoteke organizovane po aplikacijama za reprodukciju digitalnih medija, koristite alatku za pravljenje rezervne kopije aplikacije koju ste koristili za uvoz tih podataka. Sony ne garantuje kompatibilnost reprodukcije podataka koji nisu vraćeni u prethodno stanje pomoću predviđene alatke za pravljenje rezervne kopije.

- Korišćenjem VAIO Care (Rescue Mode) : Recover or maintain your system ne garantuje se pravljenje rezervne kopije svih podataka na ugrađenom uređaju za skladištenje.
  Sony ne preuzima nikakvu odgovornost za bilo kakav gubitak podataka koji proizilazi iz procesa pravljenja rezervne kopije.

- Koristite kabl za napajanje ili adapter za naizmeničnu struju da biste vaš VAIO računar napajali tokom korišćenja funkcije VAIO Care (Rescue Mode) : Recover or maintain your system.

- Vaš VAIO računar se automatski ponovo pokreće 72 sata nakon pokretanja funkcije VAIO Care (Rescue Mode) : Recover or maintain your system. Ako su 72 sata protekla tokom procesa pravljenja rezervne kopije, proces će biti zaustavljen i računar će se ponovo pokrenuti. Nema načina da se proces nastavi.

- Spasene datoteke se mogu podeliti u dve ili više datoteka i sačuvati na posebnoj lokaciji ili preimenovati, u zavisnosti od izabrane lokacije. Koristite alatku VAIO Data Restore Tool za vraćanje spasenih datoteka. [Detalji]

- Ako spoljni čvrsti disk ili optička disk jedinica ne podržavaju USB vezu, potrebno je da instalirate upravljački program.

Srodne teme
O rezervnoj kopiji
O tipovima rezervnih kopija
Vraćanje podataka pomoću VAIO Data Restore Tool
Kreiranje tačke vraćanja
Vraćanje sistemskih datoteka pomoću tačke vraćanja kada ne možete da pokrenete Windows