VAIO korisnički priručnik

Najčešća pitanja

#### Šta da radim ako je svetlo indikatora napajanja zeleno kada pritisnem dugme za napajanje, ali ekran ostaje prazan?

- Proverite da li su kontrole za osvetljenje i kontrast pravilno prilagođene.

- Izlaz displeja je možda postavljen na spoljni displej.
  Pritisnite tastere Fn+F7 nekoliko puta da biste izabrali željeni izlaz displeja, a zatim pritisnite taster Enter.

- Ako koristite spoljni displej, uverite se da je priključen u utičnicu za naizmeničnu struju i da je uključen. Proverite da li su kontrole za osvetljenje i kontrast pravilno prilagođene.
  Pogledajte uputstvo koje ste dobili uz vaš displej u vezi informacija o načinu promene postavki.

- Pritisnite tastere Alt+F4 nekoliko puta da biste zatvorili prozor aplikacija.
  Možda je došlo do greške aplikacije.

- Ako je posle određenog vremena ekran računara i dalje prazan, ponovo pokrenite vaš VAIO računar prateći proceduru u nastavku. Obratite pažnju da ove procedure mogu dovesti do oštećenja radnih podataka.

- Isključite sve periferne uređaje, kao što su štampač ili USB uređaj, i vaš VAIO računar sa mreže, ako postoji.

- Pritisnite i držite dugme (Napajanje (Power)) duže od četiri sekunde i uverite se da je svetlo indikatora napajanja isključeno. Zatim ponovo uključite vaš VAIO računar.

- Ako se problem nastavi, pritisnite i držite dugme (Napajanje (Power)) duže od četiri sekunde i uverite se da je svetlo indikatora napajanja isključeno. Isključite sve kablove koji su priključeni na vaš VAIO računar, kao što je adapter za naizmeničnu struju, izvadite bateriju i sačekajte oko pet minuta. Zatim, vratite sve kablove, periferne uređaje i bateriju nazad na mesto i ponovo uključite računar.

- Ako dodatni memorijski modul nije pravilno instaliran, vaš VAIO računar se možda neće uključiti.
  Korišćenje memorijskih modula koje nije odobrila kompanija Sony ili nepravilna instalacija memorijskih modula može uzrokovati kvar pri pokretanju računara ili njegovu nestabilnost.
  U tom slučaju, ponovo instalirajte memorijski modul.
  Ako koristite memorijski modul koji nije Sony proizvod, obratite se prodavcu ili proizvođaču memorijskog modula.

- Ako vaš VAIO računar prenesete direktno sa hladnog na toplo mesto ili ako ga koristite na mestu gde je vlažnost visoka, unutar računara se može kondenzovati vlaga.
  U tom slučaju, sačekajte najmanje jedan sat pre nego što uključite računar.
  Ne koristite računar na mestu gde je vlažnost visoka (relativna vlažnost veća od 80%), jer može doći do kvara računara.