VAIO korisnički priručnik

Reference

# Prvo pročitaj ovo

Čestitamo vam na kupovini ovog VAIO(R) računara.

## O konfiguraciji vašeg VAIO računara

Da biste saznali više o konfiguraciji vašeg VAIO računara, posetite Sony veb lokaciju za podršku na mreži. [Detalji]
Neke funkcije, opcije i isporučene stavke možda neće biti dostupne na vašem VAIO računaru.

### Funkcije

Dostupne funkcije se razlikuju u zavisnosti od modela ili opcija koje ste izabrali. U zavisnosti od vašeg modela, nisu sve funkcije opisane u ovom uputstvu dostupne.

### Ilustracije

Ilustracije, fotografije ili snimci ekrana u ovom uputstvu mogu se neznatno razlikovati u zavisnosti od modela ili opcija koje ste izabrali.

### Aplikacije

Preinstalirane aplikacije se mogu razlikovati u zavisnosti od modela ili opcija koje ste izabrali. Aplikacije opisane u ovom uputstvu ne moraju biti preinstalirane na vašem VAIO računaru.

## Uputstva u pakovanju

Sledeća uputstva se isporučuju zajedno sa vašim VAIO računarom.

### Elektronska dokumentacija

- Korisničko uputstvo – Uvodna verzija [Detalji]

Preinstalirano uputstvo sa ograničenim informacijama o vašem VAIO računaru, sa fokusom na podršci i Internet vezi. Korisničko uputstvo – Uvodna verzija je zamenjeno potpunom verzijom Korisnički priručnik (ovo uputstvo), nakon ažuriranja.

- Korisnički priručnik (ovo uputstvo)

Opšte informacije i uputstva za rukovanje u vezi sa vašim VAIO računarom, uključujući informacije o podršci i rešavanju problema.

### Štampana dokumentacija

- Vodič za brzi početak

Pregled koraka za podešavanje i početak rada na vašem VAIO računaru.

- Vodič za spasavanje, pravljenje rezervnih kopija i rešavanje problema

Informacije o načinu spasavanja i pravljenju rezervnih kopija vašeg VAIO računara, kao i informacije za rešavanje problema.

- Bezbednosna pravila i informacije za podršku

Pažljivo pročitajte pre aktivacije bežičnih funkcija kao što su bežična LAN mreža i BLUETOOTH tehnologija.

### Ostale reference

- Windows pomoć i podrška (Windows Help and Support) [Detalji]

Sveobuhvatan izvor praktičnih saveta, vodiča i primera koji će vam pomoći da naučite da koristite vaš VAIO računar.

- Datoteke pomoći za aplikacije

Datoteke pomoći za aplikacije možete dobiti uz preinstalirane aplikacije na vašem VAIO računaru. Datotekama pomoći moći ćete da pristupite iz menija za pomoć.

## Obaveštenje

- Copyright 2012 Sony Corporation. Sva prava zadržana.

- Ovo uputstvo i softver opisan u ovom dokumentu, u celosti ili u delovima, ne smeju se reprodukovati, prevoditi ili prebacivati na bilo koji mašinski čitljiv oblik bez prethodnog pismenog odobrenja.

- Sony Corporation ne daje nikakvu garanciju koja se odnosi na ovo uputstvo, softver ili druge informacije sadržane u ovom dokumentu i ovim izričito odriče sve prećutne garancije ili uslove podobnosti za prodaju ili primenljivosti za određenu svrhu koje se odnose na ovo uputstvo, softver ili druge slične informacije. Kompanija Sony Corporation ni u kom slučaju neće biti odgovorna za bilo kakvu slučajnu, posledičnu ili posebnu štetu, bilo da je ona zasnovana na deliktu, ugovoru ili drugom, a koja se javlja iz, ili u vezi sa, ovim uputstvom, softverom ili drugim informacijama sadržanim u ovom dokumentu ili korišćenjem istih.

- U uputstvu, oznake (TM) ili (R) nisu određene.

- Sony Corporation zadržava pravo da u bilo kom trenutku i bez prethodnog obaveštenja izvrši bilo kakve izmene ovog uputstva ili informacija sadržanih u ovom dokumentu.

- Softver opisan u ovom dokumentu je regulisan odredbama posebnog korisničkog ugovora o licenciranju.

- Sony Corporation nije odgovoran i neće vršiti nadoknadu za bilo koji gubitak podataka na vašem VAIO računaru, spoljašnjem medijumu za snimanje ili uređajima za snimanje ili bilo koji relevantan gubitak, uključujući i slučaj kada snimanje nije obavljeno usled razloga koji uključuju kvar računara, ili u slučaju gubitka ili oštećenja snimljenog sadržaja usled kvara na računaru ili popravke izvršene na računaru. Sony Corporation ni u kom slučaju neće obnoviti, rekonstruisati ili kopirati snimljeni sadržaj koji se nalazi na računaru, spoljašnjem medijumu za snimanje ili uređajima za snimanje.

- Funkcije i specifikacije podložne su promenama bez prethodnog obaveštenja.

Srodne teme
O veb lokaciji za podršku na mreži