VAIO korisnički priručnik

Najčešća pitanja

#### Šta da radim ako moj VAIO računar ne može da se poveže sa bežičnom WAN?

- Proverite da li je baterija pravilno instalirana i napunjena.

- Ako na vašem VAIO računaru postoji poklopac za SIM karticu, proverite da li je poklopac zatvoren.

- Uverite se da SIM kartica podržava 3G ili LTE podatke i da je aktivirana od strane telekomunikacionog operatera. Pri umetanju SIM kartice obavezno pratite korake u delu Umetanje SIM kartice. [Detalji]

- Obezbedite odgovarajući pristup mobilnoj mreži u vašoj oblasti. Od vašeg operatera zatražite dodatne informacije o pokrivenosti za vašu lokaciju.

- Uverite se da je Režim letenja (Airplane mode) u statusu Isključeno (Off) na ekranu Postavke računara (PC settings).

- Uverite se da je postavka Mobilna veza širokog opsega (Mobile Broadband) u opciji Bežični uređaji (Wireless devices) u statusu Uključeno (On) na ekranu Postavke računara (PC settings).

- Uverite se da je pristupna tačka (APN) pravilno konfigurisana u vašoj aplikaciji za upravljanje vezama. Ako nije, obratite se telekomunikacionom operateru da biste izabrali odgovarajuću APN. Za više informacija pogledajte datoteku pomoći koju sadrži aplikacija.

- Proverite da li je vaša aplikacija za upravljanje vezama uspešno detektovala modem za bežičnu WAN (WWAN) vezu. Za detekciju modema za bežičnu WAN mrežu može biti potrebno određeno vreme.

Nagoveštaj

- Za više informacija o bežičnoj WAN funkciji posetite VAIO veb lokaciju za podršku.