VAIO korisnički priručnik

Reference

# Napomene o korišćenju uređaja „Memory Stick“

Pre korišćenja uređaja „Memory Stick“, pročitajte sledeće mere opreza radi pravilne upotrebe.

- Držite „Memory Stick“ van domašaja dece. Postoji opasnost da bude progutan.

- Ne dodirujte konektor uređaja „Memory Stick“ prstom ili metalnim predmetima.

- „Memory Stick“ sadrži osetljive elektronske komponente. Nemojte je udarati, savijati niti ispuštati.

- Ne rasklapajte niti modifikujte „Memory Stick“.

- Ne kvasite „Memory Stick“.

- Ne koristite niti skladištite na mestu koje je pod uticajem:

- Ekstremno visoke temperature, kao što je automobil parkiran na suncu

- Direktne sunčeve svetlosti

- Visoke vlažnosti ili korozivnih supstanci

- Preterane prašine

- Vodite računa da koristite „Memory Stick“ i adaptere koji su usklađeni sa standardima koje podržava vaš VAIO računar. Nekompatibilne kartice i adapteri mogu se zaglaviti unutar slota i uzrokovati oštećenje računara.

- Ne možete upisivati podatke na „Memory Stick“ koji je zaštićen od upisivanja.

- Preporučuje se da napravite rezervnu kopiju važnih podataka.

- Snimljeni podaci se mogu izgubiti ili oštetiti ako:

- Izvadite „Memory Stick“ ili isključite vaš VAIO računar dok je svetlo indikatora za pristup mediju uključeno.

- Koristite „Memory Stick“ na mestu na kome statički elektricitet ili električni šum mogu ometati karticu.

- Pri nošenju uređaja „Memory Stick“, obavezno ga postavite u njegov omot da biste izbegli statički elektricitet.

- Pre korišćenja uređaja „Memory Stick“ sa uređajem koji nije računar, kao što je digitalna kamera ili prenosivi audio uređaj, formatirajte (inicijalizujte) „Memory Stick“ koji će koristiti uređaj.
  Neki uređaji možda neće podržati format datoteka za računare i prikazaće poruku kojom se preporučuje da formatirate „Memory Stick“. U tom slučaju, kopirajte podatke sa uređaja „Memory Stick“ na vaš VAIO računar i formatirajte „Memory Stick“ koji će koristiti uređaj. Svi podaci na uređaju „Memory Stick“ biće obrisani kada ga formatirate.
  Za dodatne informacije pogledajte uputstvo koje ste dobili uz uređaj.

- Ne stavljajte strane predmete u slot za „Memory Stick“.

- Slot za „Memory Stick“ može se koristiti samo za čitanje sa ili upisivanje na podržani „Memory Stick“ uređaj i ne može se koristiti u druge svrhe.

## Napomene o korišćenju uređaja „Memory Stick Duo“

Pri korišćenju uređaja „Memory Stick Duo“ ne koristite zašiljenu olovku za pisanje na etiketi zalepljenoj na „Memory Stick Duo”. Izlaganje medija pritisku može oštetiti interne komponente.

## Napomene o korišćenju uređaja „Memory Stick Micro“

- Pre korišćenja uređaja „Memory Stick Micro“ („M2“), obavezno ga stavite u „M2“ Duo adapter. Ako medijum umetnete direktno u slot za „Memory Stick Duo“ bez adaptera, možda nećete moći da ga izvadite iz slota.

- Držite „Memory Stick Micro“ i „M2“ Duo adaptere van domašaja dece. Oni su opasni ako se progutaju.

Srodne teme
O uređaju „Memory Stick“
Kompatibilan „Memory Stick“
Umetanje/uklanjanje uređaja „Memory Stick“
Formatiranje uređaja „Memory Stick“