VAIO korisnički priručnik

Najčešća pitanja

#### Šta da radim ako ne mogu da isključim moj VAIO računar?

- Pratite bilo koju od ovih procedura da biste zatvorili sve aktivne aplikacije a zatim ponovo isključili vaš VAIO računar.

- Prevucite aplikaciju iz gornjeg centra ekrana računara u donji centar. [Detalji]

- Pritisnite tastere Alt+F4.
  Ako postoje podaci koji nisu sačuvani, sačuvajte ih kada se pojavi poruka potvrde.
  Pritisnite tastere Alt+F4 više puta dok se ne pojavi prozor Isključivanje sistema Windows (Shut Down Windows), a zatim iz padajuće liste izaberite Isključi (Shut down) i U redu (OK).

- Ako ste na vaš VAIO računar instalirali novu aplikaciju, proverite da li aplikacija pravilno radi, da li su podaci ispravni i da li ste pravilno radili s njom.

- Obratite se izdavaču aplikacije ili određenom dobavljaču u vezi tehničke podrške.

- Ako ste priključili periferne uređaje, kao što su štampač ili USB uređaj, na vaš VAIO računar ili računar povezali na mrežu, isključite sve periferne uređaje ili prekinite vezu računara sa mrežom, a zatim isključite računar.
  Dok računar ostvaruje komunikaciju sa perifernim uređajem ili mrežom, Windows ne dozvoljava da se računar isključi. Pored toga, upravljački programi nekih perifernih uređaja ne podržavaju funkciju prinudnog isključivanja računara.

- Ako se ekran računara zamrzne, pritisnite tastere Ctrl+Alt+Delete, izaberite (Isključi (Shut down)) u donjem desnom uglu ekrana računara, a zatim izaberite Isključi (Shut down).

- Ako se ekran vašeg VAIO računara zamrzne uz poruku koja pokazuje da će postavke biti sačuvane ili ako se računar isključuje, pratite uputstva data u nastavku.

- Pritisnite taster Enter.
  Sačekajte neko vreme.

- Ako se problem nastavi, pritisnite tastere Ctrl+Alt+Delete.
  Sačekajte neko vreme.

- Ako još uvek ne možete da isključite vaš VAIO računar čak i nakon što ste pratili sve gorenavedene procedure u ovoj temi, izvršite sledeće radnje.
  Obratite pažnju da izvršavanje ovih radnji može uzrokovati oštećenje radnih podataka. Obavezno isključite računar sa mreže pre nego što izvršite sledeće radnje.

- Pritisnite tastere Ctrl+Alt+Delete, izaberite (Isključi (Shut down)) u donjem desnom uglu ekrana računara, a zatim izaberite Isključi (Shut down).

- Pritisnite i držite dugme (Napajanje (Power)) duže od četiri sekunde.

- Isključite adapter za naizmeničnu struju i izvadite bateriju iz vašeg VAIO računara.