VAIO korisnički priručnik

Reference

# Napomene o korišćenju Wi-Fi(R) (bežična LAN mreža) funkcije

Pre korišćenja Wi-Fi funkcije pročitajte sledeće mere opreza radi pravilne upotrebe.

- U nekim zemljama ili regionima, korišćenje Wi-Fi proizvoda može biti ograničeno lokalnim propisima.

- Wi-Fi uređaji rade u opsegu od 2,4 GHz, koji koriste različiti uređaji. Oni koriste ovu tehnologiju radi smanjenja radio smetnji od drugih uređaja koji koriste isti opseg; međutim, radio smetnje mogu smanjiti brzine komunikacije, smanjiti opseg komunikacije ili uzrokovati neispravnost u komunikaciji.

- Ako su BLUETOOTH funkcija i Wi-Fi funkcija od 2,4 GHz na vašem VAIO računaru omogućene, mogu se javiti smetnje koje mogu dovesti do usporavanja komunikacije ili drugih problema.

- Da biste putem Wi-Fi funkcije obavljali komunikaciju na putu, možda ćete morati da potpišete ugovor sa dobavljačem usluga Wi-Fi povezivanja.

- Ako vaš VAIO računar ima standard IEEE 802.11a/b/g/n, upotreba 5 GHz Wi-Fi funkcije na otvorenom je zabranjena zakonom.

- Brzina i opseg komunikacije se mogu razlikovati u zavisnosti od sledećih uslova:

- Udaljenost između uređaja

- Postojanje prepreka između uređaja

- Konfiguracija uređaja

- Radio uslovi

- Ambijentalno okruženje (uključujući materijal zidova, itd.)

- Korišćene aplikacije
  Komunikacije se mogu prekinuti u zavisnosti od radio uslova.

- Brzina prenosa podataka navedena u specifikacijama je teoretska maksimalna vrednost i ne mora predstavljati stvarnu brzinu prenosa podataka.

- Stvarna brzina komunikacije ne mora biti ista kao ona prikazana na vašem VAIO računaru.

- Komunikacija između Wi-Fi frekventnih opsega od 2,4 GHz i 5 GHz se ne može vršiti.

- Brzina prenosa podataka za proizvode sa standardom IEEE 802.11g i IEEE 802.11n (2,4 GHz) mogu uticati smetnje kada se koriste sa proizvodima sa standardom IEEE 802.11b. Takođe, IEEE 802.11g i IEEE 802.11n automatski smanjuju brzinu prenosa radi održavanja kompatibilnosti sa proizvodima sa standardom IEEE 802.11b. Brzina prenosa se može vratiti promenom postavki kanala na vašoj pristupnoj tački.

- Da biste naglo prekinuli Wi-Fi funkciju, isključite vaš VAIO računar.

- WLAN standard uključuje metode šifrovanja: Wired Equivalent Privacy (WEP), bezbednosni protokol, Wi-Fi Protected Access 2 (WPA2) i Wi-Fi Protected Access (WPA). WPA2 i WPA, koje su predložene zajednički od strane IEEE i Wi-Fi Alliance, predstavljaju specifikacije standarda na osnovu međuoperativnih bezbednosnih poboljšanja koja povećavaju stepen zaštite podataka i kontrole pristupa za postojeće Wi-Fi mreže. WPA je dizajniran da bude kompatibilan sa novim verzijama IEEE 802.11i specifikacije. On koristi poboljšani protokol za šifrovanje podataka, protokol integriteta privremenog ključa (Temporal Key Integrity Protocol - TKIP), pored potvrde verodostojnosti koja koristi 802.1X i protokol za proširenu potvrdu verodostojnosti (Extensible Authentication Protocol - EAP). Šifrovanje podataka štiti osetljivu bežičnu liniju između klijenata i pristupnih tačaka. Pored toga, postoje drugi standardni mehanizmi zaštite LAN veze koji obezbeđuju privatnost, kao što su: zaštita lozinke, šifrovanje tipa „kraj-s-krajem“, virtuelne privatne mreže i potvrda verodostojnosti. WPA2, druga generacija WPA, obezbeđuje bolju zaštitu podataka i kontrolu pristupa mreži, a dizajnirana je i za zaštitu svih verzija 802.11 uređaja, uključujući 802.11b, 802.11a, 802.11g i 802.11n standarde, rad u više opsega i više režima. Pored toga, na osnovu odobrenog IEEE 802.11i standarda, WPA2 pruža bezbednost na nivou državnih ustanova putem implementacije AES algoritma za šifrovanje usklađenog sa FIPS 140-2 Nacionalnog instituta za standarde i tehnologiju (NIST) i potvrdu verodostojnosti zasnovanu na 802.1X. WPA2 je kompatibilan sa prethodnim verzijama WPA.

Srodne teme
O Wi-Fi(R) (bežična LAN mreža) standardima
Pokretanje Wi-Fi(R) (bežična LAN mreža) komunikacije
Zaustavljanje Wi-Fi(R) (bežična LAN mreža) komunikacije
Napomene o korišćenju BLUETOOTH(R) funkcije