VAIO korisnički priručnik

Zadatak

# Instaliranje/uklanjanje baterije

Instalirajte bateriju u odeljak za bateriju u donjem delu vašeg VAIO računara.
Obavezno instalirajte bateriju pre korišćenja računara.
Ne koristite računar ako baterija nije instalirana, jer to može uzrokovati kvar računara.

## Instaliranje baterije

1. Isključite vaš VAIO računar, isključite kabl za napajanje i sve kablove za povezivanje i zatvorite poklopac LCD ekrana.

1. Preokrenite vaš VAIO računar i skinite donji poklopac.

Odvrtite dva zavrtnja (1) krstastim odvrtačem, a zatim gurnite poklopac u smeru strelice (2).
Napomena

- Koristite odvrtač (kao što je precizni odvrtač) koji odgovara veličini zavrtnjeva.

- Zavrtnje koji nisu predviđeni za uklanjanje nemojte uklanjati niti popuštati, jer to može uzrokovati kvar vašeg VAIO računara.

- Vodite računa da ne ispustite uklonjene zavrtnjeve kroz otvore unutar i oko odeljka za bateriju na vašem VAIO računaru.

- Vodite računa da ne dodirujete žice i izbočine unutar i oko odeljka za bateriju.

1. Gurnite bateriju u odeljak za bateriju u smeru strelice.

1. Pritisnite bateriju nadole u odeljak za bateriju.

Baterija će „kliknuti“ u ležište unutar odeljka.

1. Vratite donji poklopac.

Gurnite poklopac u smeru strelice (1) tako da se svi držači na poklopcu postave u ležište, a zatim vratite i pritegnite dva zavrtnja (2).

## Uklanjanje baterije

1. Isključite vaš VAIO računar, isključite kabl za napajanje i sve kablove za povezivanje i zatvorite poklopac LCD ekrana.

1. Pratite 2. korak u delu Instaliranje baterije.

1. Izvadite bateriju.

Povucite držač na odeljku za bateriju u smeru strelice (1) i, dok držite držač, podignite bateriju u smeru strelice (2).
Gurnite bateriju van odeljka za bateriju u smeru strelice (3).
Nagoveštaj

- Ako vaš VAIO računar ne prepoznaje bateriju, pritisnite i držite dugme za isključenje baterije na donjem delu računara oko tri sekunde tankim, ravnim predmetom (kao što je spajalica). Ako to ne reši problem, izvadite i ponovo instalirajte bateriju.
  Ako je na računar priključena proširena baterija (nije isporučena), izvadite proširenu bateriju. Ako to ne reši problem, pritisnite i držite dugme za isključenje baterije oko tri sekunde. Ako se problem i dalje javlja, izvadite i ponovo instalirajte bateriju.

Napomena

- Izgubićete sve nesačuvane podatke ako bateriju izvadite dok je vaš VAIO računar uključen ili u režimu spavanja i nije povezan sa adapterom za nazmeničnu struju.
  Obavezno isključite računar pre uklanjanja baterije.

Srodne teme
Punjenje baterije
Napomene o korišćenju baterije
Isključivanje vašeg VAIO računara