VAIO korisnički priručnik

Reference

# Napomene o potvrdi verodostojnosti otiska prsta
<Modeli opremljeni senzorom otiska prsta>

## Opšte napomene o potvrdi verodostojnosti otiska prsta

- Tehnologija potvrde verodostojnosti otiska prsta ne obezbeđuje potpunu potvrdu verodostojnosti korisnika ili potpunu zaštitu vaših podataka i hardvera. Sony ne preuzima nikakvu odgovornost za eventualne probleme i štete koji proizlaze iz vašeg korišćenja ili nemogućnosti korišćenja senzora otiska prsta.

- Brzina prepoznavanja otiska prsta zavisi od radnih uslova i takođe se razlikuje između samih pojedinaca.

- U slučaju potrebe za inicijalizacijom ugrađenog uređaja za skladištenje, na primer, nakon popravke, uzorci otiska prsta biće izgubljeni. Moraćete da ih registrujete ponovo.

- Održavanje i upravljanje podacima koje se odnosi na potvrdu verodostojnosti otiska prsta vršite na sopstvenu odgovornost. Sony ne preuzima nikakvu odgovornost za eventualne nedostatke koji proizilaze iz održavanja i upravljanja podacima.

- Senzor otiska prsta se može pokvariti ili oštetiti ako njegovu površinu ogrebete:

- Čvrstim ili oštrim predmetom

- Finim predmetima, na primer, prevlačenjem zaprljanog prsta preko senzora otiska prsta

- Pre skeniranja vašeg otiska prsta ispraznite statički elektricitet iz prsta dodirivanjem metalnog predmeta, posebno tokom suvih godišnjih doba (npr. u zimu). Statički elektricitet može uzrokovati kvar senzora otiska prsta.

## Napomene o registraciji/potvrdi verodostojnosti otisaka prstiju

- Registracija/potvrda verodostojnosti možda neće uspeti u slučaju sledećeg stanja ruku.
  Ako imate problema sa registracijom/potvrdom verodostojnosti otisaka prstiju, pokušajte da koristite ostale prste ili operete ruke. Čisti prsti mogu poboljšati brzinu prepoznavanja otiska prsta.

- Previše suve ruke

- Nauljene, znojne ili vlažne ruke

- Ruke smežurane nakon kupanja

- Ogrubele ili povređene ruke (npr. posečene)

- Prljave ruke

- Ruke sa tankom ili naboranom kožom, itd.

- Brzina prepoznavanja otiska prsta se može smanjiti usled otisaka prstiju ili prašine koji se nalaze na senzoru otiska prsta. Očistite senzor pre registracije/potvrde verodostojnosti otisaka prstiju.